Številka: 900-109/2017-4

Datum: 5.4.2017

**Z A P I S N I K**

21. seje Sveta Četrtne skupnosti Rožnik Mestne občine Ljubljana, ki je bila v sredo, 5. 4. 2017 ob 18.00 uri, na sedežu Četrtne skupnosti Rožnik, Viška cesta 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Rožnik Mestne občine Ljubljana, Aleš Jenko. Seja se je snemala.

**NAVZOČI ČLANI SVETA**: Boris BAVEC, Mojca BIZJAN, Tomaž ČUČNIK, Aleš JENKO, Rok KLEMŠE, Manca RADIĆ, Klemen SODRŽNIK, Vesna ŠKERL, Rebeka TOMŠIČ, Živa VIDMAR, Boštjan WEISSENBACH, Matej WEISSENBACH.

**ODSOTNI ČLANI SVETA**: Selma HALILOVIĆ, Uroš LOGAR – opr., Miro ŽAGAR - opr.

**OSTALI NAVZOČI:** Anto Bagarić in Tina Štupica, javna uslužbenca Službe za lokalno samoupravo MU MOL.

Predsedujoči je ugotovil, da je od 15 članov sveta prisotnih 10 članov, kar pomeni, da je bil svet sklepčen in je lahko začel z delom.

Člani sveta so predlog DNEVNEGA REDA prejeli s sklicem seje.

V sprejem je predsedujoči predlagal naslednji:

**Predlog DNEVNEGA REDA:**

1. **Pregled in potrditev zapisnika 20. redne seje Sveta Četrtne skupnosti Rožnik MOL**
2. **Poročilo delovne skupine za organizacijo Športnega dneva ČS Rožnik**
3. **Pobude in predlogi**
4. **Poročilo predsednika sveta o tekočih zadevah**

Navzočih je bilo 10 članov sveta.

Opredeljenih je bilo 10 članov sveta.

Za predlagani dnevni red je glasovalo 10 članov sveta.

**Dnevni red je bil sprejet.**

**AD 1**

**PREGLED IN POTRDITEV ZAPISNIKA 20. REDNE SEJE SVETA ČETRTNE SKUPNOSTI ROŽNIK MOL**

Zapisnik 20. seje so člani sveta prejeli skupaj z vabilom na sejo.

Pripomb na zapisnik ni bilo in predsedujoči je dal na glasovanje:

**Predlog SKLEPA št. 1/21:**

**Svet Četrtne skupnosti Rožnik Mestne občine Ljubljana potrjuje zapisnik 20. redne seje sveta.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep št. 1/21 je bil sprejet.**

**AD 2**

**POROČILO DELOVNE SKUPINE ZA ORGANICZAIJO ŠPORTNEGA DNEVA ČETRTNE SKUPNOSTI ROŽNIK**

Predsedujoči je besedo predal vodji delovne skupine za organizacijo Športnega dneva Četrtne skupnosti Rožnik, gospodu Klemenu Sodržniku, ki je podal poročilo. Delovna skupina se je sestala uro pred samo sejo, udeležili pa so se je vsi člani. Dogovorjeno je bilo, da bo športni dan potekal 10.6.2017, v primeru dežja pa 17.6.2017, izvajale pa se bodo naslednje športne panoge: mali nogomet, ulična košarka ter odbojka na mivki. Športni dan bo potekal na igrišču ob Osnovni šoli Vič. Vodja delovne skupine je k aktivnemu sodelovanju pri organizaciji športnega dneva pozval tudi ostale člane sveta, ki so zagotovili, da bodo pomagali pri promociji, koordinaciji sodelujočih in pridobitvi ustreznih dovoljenj.

**AD 3**

**POBUDE IN PREDLOGI**

Gradivo za to točko so navzoči prejeli pred začetkom seje, ki se ji pridružil Rok Klemše.

1. **Vloga KO Vrhovci Brdo Kozarje, ZB za vrednote NOB Ljubljana Vič – Rudnik za pridobitev prostora v KD Brdo, Brdnikova 14**

Predsedujoči je povzel vsebino prejete pobude, v kateri združenje borcev naproša ČS in pristojni oddelek MOL, da se jih seznani s terminskim načrtom adaptacije kulturnega doma, hkrati pa že vnaprej prosijo, da se jim ob zaključku prenove dodeli prostor, kjer bodo delovali.

Po krajši razpravi je predsedujoči dal na glasovanje naslednji

**Predlog SKLEPA št. 2/21:**

**Svet Četrtne skupnosti Rožnik MOL se je seznanil z vlogo Združenja borcev za vrednote NOB LJ Vič-Rudnik, vendar o vlogi ne more odločati, saj še ni bil seznanjen s terminskim načrtom prenove, niti ne razpolaga s kakršno koli dokumentacijo o prenovi. Vlogo bo, ob zaključku prenove, obravnaval pristojni oddelek MU MOL.**

Navzočih je bilo 11 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep št. 2/21 je bil sprejet.**

1. **Vloga Zavoda Izola za brezplačno koriščenje sejne sobe SLS MU MOL na Viški cesta 38**

Predsedujoči je navzočim povedal, da je Zavod Izola na četrtno skupnost naslovil vlogo, v kateri na kratko predstavijo svojo dejavnost, ter med drugim navajajo, da za udeležbo na delavnicah udeleženci plačajo prostovoljni prispevek 5 evrov, ki ga zavod namenja za predavatelje na delavnicah. Prav tako pošiljatelji društva nimajo registriranega na območju ČS Rožnik, niti v Ljubljani, ampak v Izoli.

Po koncu razprave, v kateri so sodelovali vsi prisotni, je predsedujoči dal na glasovanje

**Predlog SKLEPA 3/21:**

**Svet Četrtne skupnosti Rožnik Mestne občine Ljubljana je preučil vlogo Zavoda Izola, ter sklenil, da vlogi ne ugodi, saj so prostori SLS MU MOL na Viški cesti 38 prvenstveno namenjeni dejavnostim četrtne skupnosti in njenim delovnim telesom, ter društvom, ki so v programu četrtne skupnosti.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep št. 3/21 je bil sprejet.**

**AD4**

**POROČILO PREDSEDNIKA SVETA O TEKOČIH ZADEVAH**

Gradivo za to točko so prisotni prejeli pred začetkom seje, seji pa se je pridružil Tomaž Čučnik.

Predsedujoči je navzoče seznanil z naslednjimi informacijami:

* Svet ČS Rožnik je prejel odgovora Oddelka za gospodarske dejavnosti in promet ter Mestnega redarstvo MU MOL v zvezi z ureditvijo parkiranja v Rožni dolini, Cesta XIX. Po daljši razpravi so se navzoči strinjali z odgovorom OGDP, ki navaja, da zaris parkirnih mest ni možen, zaradi same tehnične izvedbe hišnih priključkov.
* Zavod Symbiosis na območju ČS Rožnik pripravlja predavanja o tujerodnih vrstah, izvedli bodo tudi njihov popis in jih odstranili. Celoten projekt je brezplačen, udeležijo se ga lahko vsi prebivalci ČS. Prvo predavanje bo 18. maja v sejni sobi na Viški cesti 38.
* Z OGDP MU MOL je ČS v pregled in potrditev prejela projektno rešitev načrta za izvedbo ureditve vzdolžnega parkiranja na cesti III, Rožna dolina. Članice in člani sveta so pregledali projektno nalogo, razvila se je daljša razprava, kjer so se prisotni strinjali, da je za mnenje so spremembah na cesti potrebno povprašati stanovalce te ulice.

Po koncu razprave je predsedujoči dal na glasovanje naslednji

**Predlog SKLEPA 4/21:**

**Svet Četrtne skupnosti Rožnik Mestne občine Ljubljana je preučil projektno rešitev za ureditev vzdolžnega parkiranja na Cesti III, Rožna dolina, in sklenil, da pred končno odločitvijo pozove stanovalce za njihovo mnenje o možni spremembi ureditve parkiranja.**

Navzočih je bilo 12 članov sveta.

Opredeljenih je bilo 11 članov sveta.

Za predlagani sklep je glasovalo 10 članov sveta.

**Sklep št. 4/21 je bil sprejet.**

Dnevni red je bil izčrpan in predsedujoči je ob 18.50 uri zaključil sejo.

Zapisala:

Tina Štupica

|  |  |
| --- | --- |
|  | Aleš Jenko  Predsednik Sveta  Četrtne skupnosti Rožnik  Mestne občine Ljubljana |